ওয়েব ডেস্ক: রাজ্যসভা ভোটে মনোনয়ন বিতর্ক। রাজ্যসভা ভোটে বামফ্রন্ট মনোনীত প্রার্থী বিকাশরঞ্জন ভট্টাচার্য। শুক্রবার মনোনয়ন জমা দিতে যান তিনি। রিটার্নিং অফিসারের দাবি, নির্ধারিত সময় পেরিয়ে যাওয়া পর অতিরিক্ত হলফনামা জমা দিয়েছেন বিকাশরঞ্জন ভট্টাচার্য। বাম শিবির এই অভিযোগ মানতে নারাজ। অতিরিক্ত হলফনামা বিকাশরঞ্জন ভট্টাচার্যের ক্ষেত্রে প্রযোজ্য নয় বলেও দাবি তাদের। শনিবারের শুনানিতে এই নিয়ে মীমাংসা হয়নি। এদিকে এই বিতর্কের মাঝেই উঁকি দিচ্ছে আর একটি সম্ভাবনা। এই ভুল ইচ্ছাকৃত নয় তো? কংগ্রেসের সঙ্গে সরাসরি প্রতিদ্বন্দ্বিতা এড়াতে চাইছে না তো সিপিএমের বেঙ্গল লাইন। প্রকাশ কারাটের কেরল লবিকে এইভাবে তারা বার্তা দিচ্ছে না তো? যদিও বিকাশরঞ্জন ভট্টাচার্যের পক্ষ থেকে সেই অভিযোগ সরাসরি অস্বীকার করা হয়েছে। (আরও পড়ুন- কংগ্রেস প্রার্থীকে সমর্থন তৃণমূলের, বামেদের প্রার্থী প্রাক্তন মেয়র বিকাশ রঞ্জন ভট্টাচার্য)